Բերիոյ Հայոց Թեմի Առաջնորդ Գերշ. Տ. Շահան Սրբ. Արք. Սարգիսեան, Ազգ. Վարչութեան եւ երեսփոխանական ժողովներու ներկայացուցիչներ՝ տիար Ժիրայր Րէիսեան, Կարօ Իւզպաշեան, Տարօն Մակարեան, Արժ. Տ. Զարեհ Քհնյ. Շաքարեան եւ Հ1-ի ներկայացուցիչները, Չորեքշաբթի 28 Փետրուար 2018-ին, յատուկ առաքելութեամբ մեկնեցան ազատագրուած Տէր Զօր քաղաք, ուր պաշտօնական հանդիպում ունեցան նորընտիր նահանգապետին՝ Ապտ ալ Մաճիտ Քաուաքիպիի եւ շրջանի պատասխանատուներուն հետ։